พัฒนาคุณภาพที่ปรึกษาทางการเงิน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

นายธีระชัย ภูวนาถนรานุบาล เลขาธิการคณะกรรมการกำกับหลักทรัพย์และตลาดหลักทรัพย์ (ก.ล.ต.) กล่าวภายหลังการประชุมร่วมกับชมรมวาณิชธนกิจว่า เป็นเรื่องที่ดีที่ผู้ประกอบวิชาชีพได้ตระหนักถึงความสำคัญในการทำหน้าที่ของตน และได้กำหนดแนวทางการปฏิบัติงานและจรรยาบรรณ ซึ่งจะมีความยืดหยุ่นและสอดคล้องกับการปฏิบัติจริงมากกว่าการกำหนดของทางการ
ส่วนการจัดทำข้อกำหนดว่าด้วยสิทธิของผู้ออกและผู้ถือใบสำคัญแสดงสิทธิอนุพันธ์ หรือ DW นั้น ก.ล.ต. เห็นว่า การมีมาตรฐานที่ใช้ร่วมกันจะช่วยให้ผู้ลงทุนสามารถทำความเข้าใจลักษณะและเงื่อนไขของตราสารได้สะดวกขึ้น ขณะเดียวกันยังช่วยลดภาระต้นทุนของผู้ออกตราสาร
นายนรเชษฐ์ แสงรุจิ ประธานกรรมการชมรมวาณิชธนกิจ กล่าวว่า ชมรมมีเป้าหมายที่จะพัฒนาบุคลากรของสมาชิกให้มีความรู้ความสามารถ เพื่อให้สามารถปฏิบัติงานได้อย่างละเอียดรอบคอบและมีประสิทธิภาพ เพื่อเตรียมความพร้อมของที่ปรึกษาทางการเงินให้สามารถรับมือกับการพัฒนาตลาดทุนในอนาคตได้อย่างมีประสิทธิภาพ